ฮัมบวร์ค

ฮัมบวร์ค (Hamburg, pron) เป็นเมืองที่ใหญ่เป็นอันดับสองของประเทศเยอรมนี รองลงมาจากเบอร์ลิน และเป็นเมืองที่ใหญ่อันดับ 7 ของยุโรป โดยมีประชากรอาศัยอยู่ในเมืองฮัมบวร์คมากกว่า 1.9 ล้านคน ในขณะที่รวมปริมณฑลรอบ ๆ ไปด้วยแล้วจะทำให้ นครฮัมบวร์คมีประชากรทั้งสิ้น 5.1 ล้านคน ท่าเรือฮัมบวร์คเป็นท่าเรือสำคัญ ซึ่งนับเป็นท่าเรือที่ใหญ่เป็นอันดับสองของสหภาพยุโรป และใหญ่เป็นอันดับที่ 10 ของโลก พื้นที่ท่าเรือส่วนใหญ่เป็นบริเวณปลอดภาษี
ชื่ออย่างเป็นทางการของฮัมบวร์ค คือ ฮัมบวร์ค นครอิสระและฮันเซอ (Freie und Hansestadt Hamburg) ซึ่งสะท้อนความเป็นมาของฮัมบวร์คในฐานะที่เป็นสมาชิกสันนิบาตฮันเซอในยุคกลาง และเป็นเสรีนครจักรวรรดิในจักรวรรดิโรมันอันศักดิ์สิทธิ์ ฮัมบวร์คเป็นนครรัฐที่มีอำนาจอธิปไตยเป็นของตนเองอย่างสมบูรณ์จนกระทั่งมีการผนวกเยอรมนีใน ค.ศ. 1871 และเป็นสาธารณรัฐที่รัฐธรรมนูญกำหนดให้มีผู้ปกครองจากชนชั้นฮันเซอาเทินจนถึง ค.ศ. 1919 ฮัมบวร์คเคยเผชิญพิบัติภัยมากมาย เช่น เพลิงไหม้ครั้งใหญ่, ทะเลเหนือท่วม, และความขัดแย้งทางทหาร เป็นต้นว่า การทิ้งระเบิดช่วงสงครามโลกครั้งที่สอง แต่ฮัมบวร์คก็สามารถกลับสู่ภาวะปกติและรุ่งเรืองยิ่งขึ้นทุกครั้ง
ฮัมบวร์คอยู่ทางทิศใต้ของคาบสมุทรจัตแลนด์ ตำแหน่งทางภูมิศาสตร์นั้นอยู่ระหว่างสแกนดิเนเวียกับพื้นทวีปยุโรป ระหว่างทะเลเหนือกับทะเลบอลติก ปัจจุบันฮัมบวร์คเป็นศูนย์กลางการค้านานาชาติ และศูนย์กลางวัฒนธรรมของเยอรมนีทางภาคเหนือ

**ภูมิศาสตร์**
ฮัมบวร์คเป็นจุดใต้สุดของคาบสมุทรจัตแลนด์ทวีปยุโรป ระหว่างตอนใต้และตอนกลางของแถบสแกนดิเนเวีย อยู่ทางทิศตะวันตกของทะเลเหนือ และทางทิศตะวันออกเฉียงเหนือของทะเลบอลติก ที่ซึ่งแม่น้ำเอ็ลเบอมาบรรจบกับแม่น้ำอัลส์เทอร์ (Alster) และแม่น้ำบิลเลอ (Bille) ใจกลางเมืองเป็นมีแม่น้ำสายย่อยบินเนินอัลส์เทอร์ (Binnenalster) และเอาส์เซินอัลส์เทอร์ (Außenalster) แม่น้ำย่อยทั้งสองสายนี้เกิดจากการสร้างเขื่อนขวางแม่น้ำอัลส์เทอร์สายหลักเพื่อสร้างทะเลสาบ

**ภูมิอากาศ**
ฮัมบวร์คมีภูมิอากาศแบบอบอุ่นชื้นภาคพื้นสมุทร อันเป็นอิทธิพลจากสภาพภูมิอากาศในมหาสมุทรเป็นส่วนมากและมวลความกดอากาศสูงจากมหาสมุทรแอตแลนติก เดือนที่สภาพอากาศร้อนที่สุดคือเดือนมิถุนายน กรกฎาคม และสิงหาคมตามลำดับ ซึ่งมีอุณหภูมิเฉลี่ยช่วงนี้คือ 20.1 ถึง 23.5 °C และช่วงฤดูหนาวนั้นคือช่วงประมาณเดือน ธันวาคม มกราคม และกุมภาพันธ์ โดยมีอุณหภฺมิเฉลี่ยอยู่ที่  -0.3 ถึง 1.0 ° C โดยเฉลี่ยจะมีหิมะตกที่ฮัมบวร์คปีละ 1 ถึง 2 ครั้งเท่านั้น 

**เมืองพี่น้อง**

**สภานที่ท่องเที่ยว**
ไฟล์:Hamburg-Hafen-Elbe4.jpg|ท่าเรือฮัมบวร์ค
ไฟล์:Hamburg Rathaus.jpg|ศาลากลางฮัมบวร์ค
ไฟล์:Hamburg-Michaeliskirche-Hafen.jpg|โบสถ์เซนต์มิคาเอล
ไฟล์:St. Nikolai.jpg|โบสถ์เซนต์นิโคลัส
ไฟล์:Freedom-of-the-Seas--in-Hamburg.jpg|วิวเมืองฮัมบวร์ค
ไฟล์:Speicherstadt abends.jpg|Speicherstadt|เขตคลังสินค้า
ไฟล์:Jungfernstieg.wmt.jpg|วิวเมืองฮัมบวร์ค
ไฟล์:Reeperbahn.jpg|เขตเซนต์พารี
ไฟล์:Grosse Freiheit Hamburg.jpg|เขตค้าขายเมืองฮัมบวร์ค
ไฟล์:Sandtorpark 2013-05-24 12-03-35 Germany Hamburg-HafenCity 2h.jpg|เขตฮาเฟนส์
ไฟล์:Elbphilharmonie Juni 2012.jpg|เอลเบ ฟิวฮาโมนิค ออล์ ขณะกำลังก่อสร้าง
ไฟล์:Dockland by Night.jpg|ย่านค้าขายเมืองฮัมบวร์ค
ไฟล์:HH-Panorama-P1010458.JPG|หอคอยเมืองฮัมบวร์ค
ไฟล์:Hamburg-Blankenese(01).JPG|เขตเบรกเนตส์
ไฟล์:Hamburg Staatsoper außen nachts 1.jpg|โรงละครโอเปร่าฮัมบวร์ค 
ไฟล์:Lion King Hamburg.jpg|โรงละครไลออนคิง
ไฟล์:Köhlbrandbrücke5478.JPG|สะพานโคเบนส์
ไฟล์:Hamburg OLG 1.jpg|ศาลเมืองฮัมบวร์ค
ไฟล์:Hamburg hbf1.JPG|สถานีรถไฟฮัมบวร์ค สถานีรถไฟที่คนมากที่สุดในเยอรมัน
ไฟล์:Neue Skyline Hamburg.JPG|เขตการค้า
ไฟล์:RK 1009 9908 Alster.jpg|ทัศนียภาพเมืองฮัมบวร์ค 

**อ้างอิง**

**แหล่งข้อมูลอื่น**
  เว็บไซต์เมืองฮัมบวร์ค date=2006-03-04 -  360° Visite virtuelle-   Hamburg-Wedel-Elbe-Web-Cams date=2011-08-09 -  Hamburg-Cruise-Center + Elbphilharmonie Hamburg- Elbe-Harbour-Web-Cams-  Hamburg Portal – City Guide
หมวดหมู่:เมืองในประเทศเยอรมนี
หมวดหมู่:นครรัฐ
หมวดหมู่:ก่อตั้งในคริสต์ศตวรรษที่ 9
หมวดหมู่:รัฐในสมาพันธรัฐเยอรมัน
หมวดหมู่:รัฐในจักรวรรดิเยอรมัน
หมวดหมู่:สันนิบาตฮันเซอ
หมวดหมู่:ฮัมบวร์ค
หมวดหมู่:รัฐในสาธารณรัฐไวมาร์
หมวดหมู่:เสรีนครจักรวรรดิ